Quintus Iunius Blaesus

Quintus Iunius Blaesus (nescimus, quando natus sit, mortuus est post annum 31) senator Romanus temporibus Augusti et Tiberii imperatorum fuit. Proconsul Siciliam administravit. Tum anno 10 ab 1 Iulii consul suffectus fuit. Anno 14 legatus Augusti pro praetore Pannoniae militum seditionem, morte Augusti nuntiata factam,  a Druso Tiberii filio adiutus compressitTacitus, Ann. I.16-29. Dio Cassius 57.4. Velleius Paterculus II.125.. Annis 21 ad usque 23, ut qui avunculus Lucii Aelii Seiani erat, sine sortibus proconsul Africae a senatu factusTacitus, Ann. III.35 et 58 contra Tacfarinam ducem Numidarum feliciter pugnavit et eius fratres cepit. Tiberius bello nondum finito Blaeso insignia triumphalia dedit et eum imperatorem a militibus suis salutari sivitTacitus, Ann. III.72-74. Idem Seianus anno 31 coniurationis accusatus et iussu Tiberii caesus cursui honorum Blaesi finem imposuit. Filius eius Quintus Iunius Blaesus anno 26 consul suffectus fueratDer Neue Pauly, Stuttgardiae 1999, T. 6, c. 66.

 Notae 

Categoria:Consules
Categoria:Senatores
Categoria:Proconsules Siciliae
Categoria:Legati Pannoniae
Categoria:Proconsules Africae
Categoria:Nati saeculo 1 a.C.n.
Categoria:Mortui saeculo 1